CELEX: 22006D0064
Language: sl
Date: 2006-06-02 00:00:00
Title: Sklep Skupnega odbora EGP št. 64/2006 z dne 2. junija 2006 o spremembi Priloge XIII (Promet) k Sporazumu EGP

7.9.2006   
            
            
               SL
            
            
               Uradni list Evropske unije
            
            
               L 245/13
            
         
      SKLEP SKUPNEGA ODBORA EGP št. 64/2006
   z dne 2. junija 2006
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 33/2006 z dne 10. marca 2006 (1).
            
         
               (2)
            
            
               Direktivo 2003/59/ES Evropskega parlamenta in Sveta z dne 15. julija 2003 o temeljnih kvalifikacijah in rednem usposabljanju voznikov nekaterih cestnih vozil za prevoz blaga ali potnikov o spremembi Uredbe Sveta (EGS) št. 3820/85 in Direktive Sveta 91/439/EGS ter o razveljavitvi Direktive Sveta 76/914/EGS (2) je treba vključiti v Sporazum.
            
         
               (3)
            
            
               Upoštevati je treba zelo majhno ozemlje ter skupno rezidenčno prebivalstvo Lihtenštajna in iz tega izhajajočo posebno strukturo trga v prometnem sektorju in na področju usposabljanja za voznike.
            
         
               (4)
            
            
               Upoštevati je treba nizko število prevoznih podjetij skupaj z majhnim številom voznikov tovornjakov, ki so zaposleni in/ali imajo stalno bivališče v Lihtenštajnu, in zelo omejeno količino voznikov, ki bodo morali v skladu z Direktivo 2003/59/ES opravljati redno usposabljanje v Lihtenštajnu –
            
         SKLENIL:
   Člen 1
   Poglavje XIII k Sporazumu se spremeni:
   
               1.
            
            
               Za točko 36 (Uredba Komisije (EGS) št. 3572/90, črtana) se vstavi naslednja točka:
               
                           „37.
                        
                        
                           
                              32003 L 0059: Direktiva 2003/59/ES Evropskega parlamenta in Sveta z dne 15. julija 2003 o temeljnih kvalifikacijah in rednem usposabljanju voznikov nekaterih cestnih vozil za prevoz blaga ali potnikov, o spremembi Uredbe Sveta (EGS) št. 3820/85 in Direktive Sveta št. 91/439/EGS ter o razveljavitvi Direktive Sveta 76/914/EGS (UL L 226, 10.9.2003, str. 4).
                           Za namen tega sporazuma veljajo določbe Direktive z naslednjimi prilagoditvami:
                           
                                       (a)
                                    
                                    
                                       Členu 9 se doda naslednji odstavek:
                                       ‚Vozniki iz člena 1, ki imajo svoje stalno bivališče v Lihtenštajnu in delajo v Lichtenštajnu, so upravičeni do rednega usposabljanja iz člena 7 bodisi v Švici, Avstriji ali Nemčiji, dokler redno usposabljanje, zagotovljeno v teh državah, v celoti izpolnjuje to Direktivo.’
                                    
                                 
                                       (b)
                                    
                                    
                                       Države Efte lahko izdajo izkaznico o vozniških kvalifikacijah v skladu z določbami te direktive in prilagodijo:
                                       
                                                   (i)
                                                
                                                
                                                   V točki 2(c) Priloge II glede strani 1 izkaznice se za vnosom za Združeno kraljestvo doda:
                                                   ‚oznaka države Efte, ki je izdala kartico, obkrožena z elipso iz člena 37 Konvencije Združenih narodov o cestnem prometu z dne 8. novembra 1968 (z enakim ozadjem kakor vozniška kartica); oznake so naslednje:
                                                   
                                                               IS
                                                            
                                                            
                                                               :
                                                            
                                                            
                                                               Islandija
                                                            
                                                         
                                                               FL
                                                            
                                                            
                                                               :
                                                            
                                                            
                                                               Lihtenštajn
                                                            
                                                         
                                                               N
                                                            
                                                            
                                                               :
                                                            
                                                            
                                                               Norveška’
                                                            
                                                         
                                             
                                                   (ii)
                                                
                                                
                                                   V točki 2(e) Priloge II glede strani 1 izkaznice se besedilo ‚vzorec Evropske skupnosti’ nadomesti z ‚model EGP’.
                                                
                                             
                                                   (iii)
                                                
                                                
                                                   V točki 2(e) Priloge II glede strani 1 izkaznice se doda:
                                                   ‚atvinnuskírteini ökumanns
                                                   yrkessjåførbevis/yrkessjåførprov’
                                                
                                             
                                                   (iv)
                                                
                                                
                                                   Točka 2(f) Priloge II glede strani 1 izkaznice se se ne uporablja za države Efte.
                                                
                                             
                                                   (v)
                                                
                                                
                                                   V točki 2(b) Priloge II glede strani 2 izkaznice se besedilo ‚in švedski’ nadomesti s ‚švedski, islandski in norveški’.
                                                
                                             
                                                   (vi)
                                                
                                                
                                                   V točki 2(b) Priloge II glede strani 2 izkaznice se doda naslednji odstavek:
                                                   ‚Navedba za norveški jezik se razume kot sklicevanje na knjižno norveščino (‚yrkessjåførbevis’) in novo norveščino (‚yrkessjåførprov’).’“
                                                
                                             
                                 
                     
         
               2.
            
            
               V točki 20 (Uredba Komisije (EGS) št. 3820/85) se doda naslednje:
               „, kakor je bila spremenjena s:
               
                           —
                        
                        
                           
                              32003 L 0059: Direktiva 2003/59/ES Evropskega parlamenta in Sveta z dne 15. julija 2003 (UL L 226, 10.9.2003, str. 4).“
                        
                     
         
               3.
            
            
               V točki 24a (Direktiva Sveta 91/439/EGS) se doda naslednja alinea:
               
                           „—
                        
                        
                           
                              32003 L 0059: Direktiva 2003/59/ES Evropskega parlamenta in Sveta z dne 15. julija 2003 (UL L 226, 10.9.2003, str. 4).“
                        
                     
         
               4.
            
            
               Besedilo točke 22 (Direktiva Sveta 76/914/EGS) se črta z učinkom od 10. septembra 2009.
            
         Člen 2
   Besedilo Direktive 2003/59/ES v islandskem in norveškem jeziku, ki se objavi v Dopolnilu EGP Uradnega lista Evropske unije, je verodostojno.
   Člen 3
   Ta sklep začne veljati 3. junija 2006, pod pogojem, da so bila Skupnemu odboru EGP (3) predložena vsa uradna obvestila v skladu s členom 103(1) Sporazuma.
   Člen 4
   Ta sklep se objavi v sklopu EGP in Dopolnilu EGP Uradnega lista Evropske unije.
   
      V Bruslju, 2. junija 2006
      
         
            Za Skupni odbor EGP
         
         
            Predsednik
         
         R. WRIGHT
         
      
   
   
      (1)  UL L 147, 1.6.2006, str. 53.
   
      (2)  UL L 226, 10.9.2003, str. 4.
   
      (3)  Navedene so ustavne zahteve.